****

**Národný projekt**

**Podpora pracovných príležitostí pre uoZ**

Názov prijímateľa: **Ústredie práce, sociálnych vecí a rodiny**

Názov Operačného programu: **Zamestnanosť a sociálna inklúzia**

Miesto realizácie projektu: **Trnavský kraj, Nitriansky kraj, Trenčiansky kraj,**

**Banskobystrický kraj, Žilinský kraj, Prešovský kraj, Košický kraj**

Trvanie projektu: **od 01/2015 do 11/2015**

Výška nenávratného finančného príspevku: **683 043,20 EUR**

Kontaktné údaje: *Ústredie práce, sociálnych vecí a rodiny*

*Špitálska č.8, 812 67 Bratislava*

*www.upsvar.sk*

Situácia na trhu práce v SR je v súčasnosti charakterizovaná vysokou mierou nezamestnanosti a vysokým podielom znevýhodnených uchádzačov o zamestnanie. Podľa štatistických zisťovaní ústredia bola v decembri 2014 miera evidovanej nezamestnanosti 12,29%. Narastá aj nezamestnanosť znevýhodnených uchádzačov o zamestnanie, podľa § 8 ods.1 zákona o službách zamestnanosti. V rámci štruktúry uchádzačov o zamestnanie pretrváva až 90%-tný podiel znevýhodnených uchádzačov o zamestnanie. Podiel evidovaných občanov do 29 rokov na celkovom počte evidovaných uchádzačov o zamestnanie predstavuje 30,57%.

V rámci jednotlivých územných krajov sú výrazné regionálne rozdiely ekonomického potenciálu, ktoré majú za následok diferencovanú mieru nezamestnanosti a nedostatok pracovných príležitostí. Nedostatok pracovných príležitostí ovplyvňuje možnosť získania pracovných skúseností potrebných pre uplatnenie sa na trhu práce.

**Cieľom projektu** je **z**lepšenie postavenia uchádzačov o zamestnanie a znevýhodnených uchádzačov o zamestnanie na trhu práce..

**Cieľovou skupinou projektu** sú:

* uchádzači o zamestnanie,
* znevýhodnení uchádzači o zamestnanie,
* záujemcovia o zamestnanie,
* študenti a absolventi stredných a vysokých škôl,
* zamestnávatelia,
* štátni poskytovatelia služieb zamestnanosti,
* neštátni poskytovatelia služieb zamestnanosti (napr. agentúry, vzdelávacia a poradenské inštitúcie),
* zamestnanci verejných služieb zamestnanosti,
* zamestnanci neštátnych služieb zamestnanosti.

**Aktivity projektu**:

* ***Veľtrh práce***

V rámci aktivity sa realizovala 2 - dňová burza práce s celoslovenským zastúpením zamestnávateľov ako aj so zahraničnými zamestnávateľmi, na ktorej sa stretli a vymenili si skúsenosti v rámci verejných, ale aj neštátnych služieb zamestnanosti a sprostredkuje sa ponuka práce z celej Európy.

Slovenská časť sa konala pod názvom „Veľtrh práce – Job Expo 2015“ a medzinárodná časť pod názvom „Európske dni pracovných príležitostí 2015, resp. „European Job Days 2015“.

* ***Poradenstvo a sprostredkovanie zamestnania do zahraničia***

V rámci aktivity budú organizované viaceré podujatia, napr. Rakúsko - Nemecký Deň, Burzy práce a informácií na vybraných úradoch PSVR, Česko-slovenské stretnutie, alebo Národné stretnutia siete EURES. Bude zabezpečená účasť na burzách práce a informácií, správa a rozvoj národnej web stránky EURES, cezhraničné aktivity, návšteva zahraničných a slovenských EURES poradcov na vybraných fakultách univerzít v SR a rozvoj bilaterálnych a multilaterálnych náborových projektov.

V rámci aktivity budú zabezpečené aj niektoré informačné a propagačné materiály, ktoré spolu s reklamou zabezpečujú priamu prezentáciu siete EURES, jej aktivít a výsledkov, a tým zvyšujú povedomie o možnostiach zamestnania v EÚ/EHP.

**Národný projekt Podpora pracovných príležitostí pre UoZ sa realizuje vďaka podpore z Európskeho sociálneho fondu v rámci Operačného programu Zamestnanosť a sociálna inklúzia.**

[*www.employment.gov.sk*](http://www.employment.gov.sk) */* [*www.esf.gov.sk*](http://www.esf.gov.sk) */ www.upsvar.sk*